**SUPERVARTOTOJŲ MOKYMO PASLAUGŲ REIKALAVIMAI**

**Mokymo tikslas -** supažindinti dalyvius su SoDra infrastruktūra, DB (duomenų bazių) architektūra, išmokyti prisijungti ir dirbti su taikomųjų sistemų duomenimis, naudojant DB priemones ir tapatinant jas su grafinėmis sąsajomis. Išmokyti skaityti, taisyti *ERD (Entity Relationship Diagram)* diagramas, susipažindinti su pagrindinėmis savo veiklos sričių posistemių *ERD*. Suteikti mokymų dalyviams žinių apie programinės įrangos testavimo principus, tipus, lygius, reikalavimus ir praktinių įgūdžių, modeliuojant aktualias procedūrines testavimo situacijas bei testuojant programinę įrangą Fondo valdybos testavimo aplinkoje.

**Tikslinė mokymų grupė** – mokymuose dalyvaus 3(trys) Fondo administravimo įstaigų darbuotojų grupės (grupėje 40 dalyvių), kurių funkcijos susijusius su išmokų skyrimu ir mokėjimu bei registrų tvarkymu. Mokymai kiekvienai grupei vyks 5 dienas (36 akademinės valandos).

**Paslaugos turi būti teikiamos** kontaktiniu būdu Fondo valdyboje (Konstitucijos pr. 12-101, Vilnius)

**Paslaugų suteikimo laikas -** Mokymų datos bei mokymo programa turi būti suderinta su Fondo valdyba ne vėliau nei 1 (viena) savaitė iki mokymų pradžios.

**Mokymų programa turi apimti šias temas:**

**1 diena. Įvadas, DB architektūros, pagrindinės DB sąvokos.** **8 ak. val.**

Įvadas, DB architektūros, SQL

Pagrindinės DB sąvokos: lentelės, vaizdai, indeksai, sąryšiai tarp lentelių, lentelių apribojimai.

Pažintis su SoDra duomenų bazės posistemėmis.

SQL Developer įrankis. Prisijungimas prie Fondo Valdybos Duomenų Bazės ir darbas joje.

**2 diena. SQL pagrindai. SELECT sakinys.**  **8 ak. val.**

Lentelių duomenų nuskaitymo – SELECT sakinio - apžvalga: duomenų vaizdavimas, filtravimas, lentelių duomenų apjungimas, funkcijų naudojimas užklausose, rezultatų rūšiavimas, duomenų palyginimo/konvertavimo operacijos, sąlygų patikrinimas.

Darbas su aibėmis – duomenų rūšiavimas, grupavimas, agregavimas, užklausos rezultatų filtravimas, aibės operacijų naudojimas (union, union all, minus, intersect) SELECT sakinyje.

Įgytų žinių pritaikymas QAS (*Quality assurance system* – kokybės užtikrinimo sistema) aplinkoje.

**3 diena. SQL pagrindai. ERD diagramos pagal veiklos sritis. Užklausų pritaikymas veiklos sritims.** **8 ak. val.**

Įvadas į ERD diagramas.

Įmokų, išmokų posistemių ERD diagramos.

QAS duomenų nuskaitymas skirtingais pjūviais, duomenų bazės ir taikomųjų sistemos duomenų sutapatinimas. Duomenų, reikalingų testavimui, atranka/paieška duomenų bazėje. Testavimo rezultatų patikrinimas, rašant užklausas QAS aplinkoje atitinkamose darbuotojų veiklos srityse

**4 diena. Programinės įrangos** (PĮ) **testavimas. 8 ak. val.**

Įvadas į programinės įrangos testavimą:

- Testavimo procesas ir jo vieta PĮ gyvavimo cikle

- Testavimo tipai ir lygiai

Reikalavimų peržiūros ir jų taikymas:

- Peržiūrų metodai

- Reikalavimų/užsakymų analizė, tikslinimas ir pastabų pateikimas

- Praktinės užduotys Fondo valdybos testavimo aplinkoje atitinkamose darbuotojų veiklos srityse

**5 diena. Programinės įrangos testavimo taikymas praktikoje (**darbuotojų veiklos srityse). **4 ak. val.**

Užduoties / pakeitimo testavimas:

- Užduoties/pakeitimo testavimo apimties nustatymas

- Testavimo atvejai ir jų konstravimas

- Testavimo rezultatų pateikimas. Testavimo ataskaitos

- Defektai, defektų ataskaitos

- Praktinės užduotys Fondo valdybos testavimo aplinkoje atitinkamose darbuotojų veiklos srityse.

**Kiti reikalavimai:**

1. Mokymų paslaugas sudaro: mokymų programa, kokybiškos lektorių paslaugos, kokybiškai parengta mokymų medžiaga (skaidrės, video ir audio medžiaga), mokymų administravimas (dalyvių registravimas, mokymų programos bei darbotvarkės sudarymas ir pan.) ir kitos su mokymų organizavimu susijusios paslaugos. Mokymo medžiaga ir kita su pirkimu susijusi dokumentacija pateikiama tik elektroniniu būdu.
2. Pasibaigus mokymams, po kiekvienų mokymų, dalyviams turi būti išduoti pažymėjimai apie išklausytą kursą.

3. Fondo valdyba įsipareigoja suformuoti mokymų grupes, užtikrinti dalyvių dalyvavimą ir pateikti mokymų dalyvių sąrašą tiekėjui. Siekiant užtikrinti mokymų kokybę, Fondo valdybos atstovas turi teisę stebėti mokymus ir vertinti jų kokybę bei gali vykdyti mokymų dalyvių anketavimą pasibaigus mokymams pagal teikėjui pateiktą anketos pavyzdį. Jeigu anketų atsakymų vidurkis yra mažesnis kaip 3,6 balo (5 balų sistemoje) ir į anketos klausimus atsakė mažiau nei 70 proc. Dalyvių, Fondo valdyba už nekokybiškai suteiktas paslaugas tiekėjui nemoka ir/arba nutraukia sutartį.

4. Visos su mokymų paslaugomis susijusios tiekėjo išlaidos ir mokesčiai (mokymų medžiaga, lektorių paslaugos ir kt.) turi būti įskaičiuotos į bendrą pasiūlymo kainą, taip pat PVM (jei tiekėjas yra PVM mokėtojas).

\_\_\_\_\_\_\_\_\_\_\_\_\_